Diari Oficial de la Generalitat Valenciana


Sumari del DOGV 4878, del 08-11-2004 (2004/11057)

RESOLUCIÓ de 15 d'octubre de 2004, del conseller de Sanitat, per la qual es declara finalitzada una beca per a ajuda a estudis i per a la formació en investigació en matèries d'anàlisi epidemiològica i estadística dels sistemes d'informació en Salut Pública de la Direcció General de Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11769


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 d'octubre de 2004, del conseller de Sanitat, per la qual es declara finalitzada una beca per a ajuda a estudis i per a la formació en investigació en matèries d'anàlisi epidemiològica i estadística dels sistemes d'informació en Salut Pública de la Direcció General de Salut Pública. [2004/X11271]
  
L'Orde de 8 de maig de 2003 (DOGV núm. 4.509, de 28 de maig) convocava concurs públic per a la concessió de tres beques per a ajudes a estudis i per a la formació en investigació en matèries d'anàlisi epidemiològica i estadística dels sistemes d'informació en salut pública de la Direcció General de Salut Pública.
  
La Resolució de 3 de juliol de 2003 (DOGV núm. 4.541, de 10 de juliol), del conseller de Sanitat, resolia el concurs públic mencionat, concedia les beques a les persones seleccionades i constituïa una borsa de reserva prioritzada per si hi havia cap renúncia o abandó per part dels adjudicataris.
  
Amb data de 14 de juliol de 2003 es va fer una notificació fefaent als adjudicataris i és, per tant, esta la data d'inici d'aprofitament de les beques d'acord amb la base segona de l'esmentada orde.
  
Per Resolució d'11 de desembre de 2003 (DOGV núm. 4.662, de 2 de gener de 2004) i perquè no es produïsca cap interrupció entre els períodes d'aprofitament de les beques corresponents als exercicis 2003 i 2004, i d'acord amb la base segona de la convocatòria, es va procedir a prorrogar el període d'aprofitament de les beques durant l'any 2004, tot això tenint en compte que amb la pròrroga no se supera la duració màxima de les beques prevista en la convocatòria i segons el que disposa el Decret 108/1992, de 6 de juliol, del Govern Valencià, pel qual es regula la concessió de beques.
  
Amb data 31 d'agost de 2004, Carlos Abellán Andrés i Mónica Alacreu García, presenten renúncia a la beca. Una vegada presentada la preceptiva memòria científica i de les activitats dutes a terme durant el període d'aprofitament de la beca, segons que establix l'apartat 9.4 de la convocatòria i una vegada se'ls han fet els certificats corresponents, amb un informe previ d'assistència, aprofitament i aptitud, resolc:
  
Declarar com a finalitzada la beca adjudicada a Carlos Abellán Andrés i a Mónica Alacreu García amb efectes del 31 d'agost de 2004.